Ադալբերտո Պենյարանդա

Ադալբերտո (Ալբերտո) Պենյարանդա Մաեստրե (, ) վենեսուելացի ֆուտբոլիստ, «Ուոթֆորդ» ակումբի և Վենեսուելայի հավաքականի հարձակվող։

Ակումբային կարիերա 
Ադալբերտոն իր կարիերան սկսել է «Դեպորտիվո Լա Գուայրա» ակումբում։ 2013 թվականի օգոստոսի 12-ին՝ «Դեպորտիվո Տաչիրա» ակումբի դեմ խաղի ժամանակ նա կատարել է իր ներամուտը Վենեսուելայի առաջնությունում։ 2014 թվականի փետրվարի 23-ին՝ «Կարակաս» ակումբի դեմ խաղի ժամանակ Ադալբերտոն խփել է իր առաջին գոլը «Դեպորտիվո Լա Գուայրա» ակումբի կազմում։ Նույն մրցաշրջանում նա դարձել է Վենեսուելայի Գավաթակիր։

2015 թվականի ամռանը Ադալբերտոն տեղափոխվել է իտալական «Ուդինեզե» ակումբ, որից հետո նա վարձավճարով տեղափոխվել է իսպանակա «Գրանադա» ակումբ։ Նոյեմբերի 22-ին՝ «Աթլետիկ Բիլբաո» ակումբի դեմ խաղի ժամանակ նա կատարել է իր նորամուտը իսպանական Լա Լիգայում։ Դեկտեմբերի 12-ին՝ «Լևանտե» ակումբի դեմ խաղի ժամանակ նա ձևակերպել է «դուբլ», ինչպես նաև խփել է իր առաջին գոլը «Գրանադա» ակումբի կազմում։

2016 թվականի սկզբին նա տեղափոխվել է անգլիական «Ուոթֆորդ» ակումբ, սակայն նա չի հեռացել «Գրանադա» ակումբից։ Ադալբերտոն ամռանը վարձավճարային հիմունքներով վերադարձել է «Ուդինեզե» ակումբ։ Օգոստոսի 20-ին, «Ռոմա» Ակումբի դեմ խաղի ժամանակ,  նա կատարել է իր նորամուտը իտալական Սերիա Ա-ում՝ երկրորդ խաղակեսում փոխարինելով Ռոդրիգո Դե Պաուլյաին։

2017 թվականի հունվարին Ադալբերտոն վարձավճարային հիմունքներով տեղափոխվել է «Մալագա» ակումբ։ Հունվարի 16-ին, «Ռեալ Սոսիեդադ» ակումբի դեմ խաղի ժամանակ, նա նոր ակումբի կազմում խփել է իր առաջի  գոլը։

Միջազգային կարիերա 
2013 թվականին Ադալբերտոն Վենեսուելայի պատանեկան հավաքականի կազմում մասնակցել է Արգենտինայում կայացած Հարավային Ամերիկայի պատանեկան առաջնությանը։ Մրցաշարում նա մասնակցել է Կոլումբիայի և Պարագվայի պատանեկան հավաքականների դեմ խաղերին։

2015 թվականի սկզբին Ադալբերտոն Վենեսուելայի պատանեկան հավաքականի կազմում մասնակցել Ուրուգվայում կայացած Հարավային Ամերիկայի Երիտասարդական առաջնությանը։ Մրցաշարում նա մասնակցել է Չիլիիի, Ուրուգվայի և Կոլումբիայի երիտասարդական հավաքականների դեմ խաղերին։

2016 թվականի մարտի 25-ին՝ 2018 թվականի աշխարհի առաջնության ընտրական փուլի շրջանկներում կայացած Պերուի հավաքականի դեմ խաղի ժամանակ Ադալբերտոն կատարլ է իր նորամուտը Վենեսուելայի հավաքականի կազմում։

2016 թվականին Ադալբերտոն մասնակցել է ԱՄՆ-ում կայացած Ամերիկայի գավաթին։ Մրցաշարում նա մասնակցել է Ճամայկայի, Ուրուգվայի և Մեքսիկայի հավաքականների դեմ խաերին։

2017 թվականին Ադալբերտոն մասնակցել է Հարավային Կորեայում կայացած Աշխարհի երիտասարդական առաջնությանը։ Մրցաշարում նա մասնակցել է Գերմանիայի, Վանուատու, Մեքսիկայի, Ճապոնիայի, ԱՄՆ-ի, Ուրուգվայի և Անգլիայի երիտասարդական հավաքականների դեմ խաղերին։ Մրցաշարում նա Վաուատուի և ԱՄՆ-ի երիտասարդական հավաքականների դեմ խաղերին նա գոլ է խփել։

Ձեռքբերումներ 

Ակումբային

 «Տեպորտիվո Լա Գուայրա»
 Վենեսուելայի գավաթակիր — 2014

Ծանոթագրություններ

Արտաքին հղումներ 
 
 
 ֆուտբոլիստի էջը sports.ru կայքում
 

Վենեսուելացի ֆուտբոլիստներ
Վենեսուելայի հավաքականի ֆուտբոլիստներ
Մալագայի ֆուտբոլիստներ
Գրանադայի ֆուտբոլիստներ
Ուդինեզեի ֆուտբոլիստներ
Ուոթֆորդի ֆուտբոլիստներ
Ֆուտբոլի հարձակվողներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ
Անգլիայի լեգեոներ ֆուտբոլիստներ